[{"text_idx": "#000007", "text": "Mae FareShare Cymru a Chyngor Gwirfoddol Sirol Castell-nedd Port Talbot wedi dod ynghyd i sicrhau bod stoc gan fanciau bwyd, wrth iddynt ei chael hi\u2019n anodd cael rhoddion yn sgil Covid-19."}, {"text_idx": "#000008", "text": "Ers i effeithiau\u2019r Coronafeirws a\u2019r cyfuniadau symud ennill tir, mae banciau bwyd wedi gweld galw aruthrol am eu gwasanaethau, ond gostyngiad mewn rhoddion. Elusen yng Nghaerdydd yw FareShare Cymru sy\u2019n ailddosbarthu stoc bwyd diangen gan gyflenwyr archfarchnadoedd a busnesau eraill i grwpiau cymunedol ac elusennau eraill, ac maen nhw wedi uno a\u0302 NPTCVS (y Cyngor Gwirfoddol Sirol ar gyfer ardal Castell-nedd Port Talbot) i wneud yn siw\u0302r bod y bwyd hwn yn cyrraedd y mannau sydd eu hangen."}, {"text_idx": "#000009", "text": "Hyd yma, maen nhw wedi dosbarthu un dunnell enfawr o fwyd i fanciau a chanolfannau bwyd lleol yn yr ardal, ond bydd angen mwy wrth i argyfwng Covid-19 barhau i adael teuluoedd a oedd eisoes mewn sefyllfaoedd sigledig heb incwm i fwydo\u2019u teuluoedd."}, {"text_idx": "#000010", "text": "Meddai Gemma Richards o NPTCVS: \u2018Gwnaeth FareShare Cymru gysylltu a\u0302 ni ganol mis Mawrth a dweud eu bod yn cynnig ailddosbarthu un dunnell o fwyd i fanciau a chanolfannau bwyd lleol yn ein hardal. Aethom ati i gysylltu a\u0302\u2019r holl fanciau a chanolfannau bwyd yng Nghastell-nedd Port Talbot i gael syniad o ba grwpiau oedd yn parhau i fod yn gweithio."}, {"text_idx": "#000011", "text": "\u2018Rydyn ni wedi parhau i gadw mewn cysylltiad a\u0302\u2019r grwpiau\u2019n rheolaidd i gynnig cymorth ychwanegol \u2013 o roddion pellach gan FareShare Cymru ac archfarchnadoedd lleol i rannu gwybodaeth am y grantiau sydd ar gael sy\u2019n ymwneud yn benodol a\u0302 bwyd. Byddai\u2019n wych rhoi ychydig o gydnabyddiaeth i\u2019r banciau a\u2019r canolfannau bwyd ledled Castell-nedd Port Talbot \u2013 maen nhw wedi addasu\u2019r ffyrdd y maen nhw\u2019n darparu eu gwasanaethau er mwyn sicrhau bod parseli bwyd yn cael eu cludo i unigolion a fyddai\u2019n mynd hebddo fel arall.\u2019"}, {"text_idx": "#000012", "text": "Efallai bod lliaws o heriau yn parhau i wynebu teuluoedd unigol a\u2019r sector gwirfoddol yn sgil COVID-19, ond o leiaf rydyn ni\u2019n gwybod nad oes prinder o ewyllys da ac awydd i ddod o hyd i ddatrysiadau i\u2019n problemau."}]